પ્રાપ્ત માહિતી અનુસાર, બીઆરટીએસ પ્રોજેકટ અમલમાં મુકાયો ત્યારથી મોટાભાગનાં વર્ષો સુધી એક જ ખાનગી ઓપરેટરને ખટાવનારા અને પછી કોઇ કારણસર અને કોઇકનાં દબાણથી અન્ય ઓપરેટરોને બીઆરટીએસમાં ઘૂસાડાયા તે પછી પણ બીઆરટીએસની બસ ચલાવવાની ગાઇડલાઇનનો કોઇ જ પ્રકારે અમલ થતો નથી અને તેના માટે કયા કયા કોન્ટ્રાકટરો સામે શું પગલા લેવાયા કે નજીવી પેનલ્ટી ફટકારાઇ તે બાબતે પણ પ્રાઇવેટ કંપની રચનારા સત્તાધીશો કોઇ ફોડ પાડવા તૈયાર નથી.